রয়্যাল রাম্বল (২০২২)
রয়্যাল রাম্বল একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে। এটি রয়্যাল রাম্বল কালানুক্রমিকের অধীনে প্রচারিত পঞ্চত্রিংশ অনুষ্ঠান ছিল। এই অনুষ্ঠানটি ২০২২ সালের ২৯শে জানুয়ারি তারিখে মার্কিন যুক্তরাষ্ট্রের মিসৌরির সেন্ট লুইসের দ্য ডোম অ্যাট আমেরিকা'স সেন্টারে অনুষ্ঠিত হয়েছে। এটি দ্য ডোম অ্যাট আমেরিকা'স সেন্টারে অনুষ্ঠিত ডাব্লিউডাব্লিউই-এর সর্বপ্রথম অনুষ্ঠান ছিল। এই অনুষ্ঠানে সর্বমোট ছয়টি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে ব্রক লেজনার রয়্যাল রাম্বল ম্যাচে সর্বশেষ ড্রু ম্যাকইন্টায়ারকে নিষ্কাশন করার মাধ্যমে ম্যাচটি জয়লাভ করেছে। অন্যান্য শীর্ষস্থানীয় ম্যাচে, রোন্ডা রাউজি সর্বশেষ শার্লট ফ্লেয়ারকে নিষ্কাশন করার মাধ্যমে নারী রয়্যাল রাম্বল ম্যাচটি জয়লাভ করেছে, বেকি লিঞ্চ ডাব্লিউডাব্লিউই র নারী চ্যাম্পিয়নশিপের জন্য আয়োজিত একক ম্যাচে ডুড্রপকে এবং মিক্সড ট্যাগ টিম ম্যাচে এজ ও বেথ ফিনিক্স দ্য মিজ ও মারিসকে পিনফলের মাধ্যমে পরাজিত করেছে।